Austrija Bad gastajn

Dolina Gaštajn ili Gasteinertal, jedna je od najpopularnijih austrijskih skijaških regija. Poznata je ne samo po stazama na kojima se održavaju trke za Svetski kup, nego i kao banjski centar. Za one koji žele da kombinuju ove dve aktivnosti, regija Gaštajn je savršen izbor. Naročito je poznat kompleks Alpen Therme u Bad Hofgaštajnu. Ski oblast čine tri gradića. U smeru sa juga ka severu nižu se: Bad Gaštajn sa arhitekturom iz doba Belle Époque i planinskim vodopadom koji ukrašava centar, Bad Hofgaštajn sa pešačkom zonom i poznatom crkvom Liebfrauenkirche i zamkom i selo Dorfgaštajn. Grosarl je gradić povezan ski liftom i stazama sa Dorfgaštajnom i nalazi se u susednoj dolini Grossarltal.

**CENE SU IZRAŽENE U EURIMA PO OSOBI ZA 7 NOĆENJA**  
**Manji broj noćenja je moguć - na upit**  
  
**CENU ARANŽMANA JE URAČUNATO:**  
**Smeštaj na bazi 7 noćenja u izabranoj sobi na bazi polupansiona (doručak-švedski sto, večera-meni, obroci se služe prema propisima hotela).**  
  
**U CENU ARANŽMANA NIJE URAČUNATO:**  
• Dinarski deo aranžmana 1790,00 RSD po rezervaciji  
• Boravišne takse (osim ako cenovnikom nije drugacije predvidjeno).  
• Doplata za Božićnu/Novogodišnju svečanu večeru  
• Putno zdravstveno osiguranje (sa mogućom doplatom osiguranja od ski rizika-povreda na ski stazi).  
• Autobuski prevoz: agencija može da ponudi prevoz putnika za odredjene destinacije  
• Ski pass  
• Fakultativni izleti, lični troškovi i sve ostalo što nije navedeno pod ‘’u cenu aranžmana je uračunato’’, kao i ostale obavezne doplate koje su navedene ispod cenovnika.  
  
**VAŽNE NAPOMENE:**  
• Program je individualan, rezervacija se vrše na upit. Rok za potvrdu rezervacije aranžmana je najkasnije 2 radna dana od momenta prijave za putovanje i uplate akontacije.   
• Datum u tabeli je datum ulaska u hotel. Smene u hotelu su subota na subotu sa izuzecima nedelja na nedelju. Ulazak u sobe ili apartmane prvog dana boravka je posle 14:00h a kod nekih hotela i kasnije, a napuštanje je poslednjeg dana boravka do 10:00h.  
• Konačna uplata mora biti izvršena najkasnije 15 dana pre puta. Putnici koji ne izvrše celokupnu uplatu zaključno sa 15 dana pre polaska na put, smatraju se odustalim. Rezervaciju se tretira kao otkazana, a naplaćeni avans od 40% zadržava.   
• Ako putnici otkažu putovanje iz bilo kog razloga, sami snose otkazne troškove i to:  
- 30 - 14 dana pre puta = 40%   
- 13 - 8 dana pre puta = 60%   
- 7 - 4 dana pre puta = 80%   
- 3 - 0 dana pre puta = 100%  
• Smeštaj je u dvokrevetnim sobama, osim ako je drugačije naglašeno. U većini hotela moguće je dodati jedan ili dva pomoćna kreveta u sobu, što utiče na komfor smeštaja. U cenovniku je na nekim mestima naglašeno: soba za 2-3, ili 2-4 osobe. Podrazumeva se da se radi o ukupnom broju osoba, računajući i decu. Dva kreveta su normalne veličine, ostali su pomoćni.   
• Slike soba u brošuri i na sajtu su tu radi osnovne informacije. Većina hotela ima nekoliko vrsta soba, tako da ne mora znaćiti da će smeštaj biti u sobi sa slike.   
• U manjim hotelima, apartmanskim kućama i pansionima, recepcija ne radi 24h dnevno, tako da treba stići tokom dana, a ako to nije moguće, obavezno unapred napomenuti u agenciji.   
• U opisanim zimskim centrima neće biti predstavnika agencije.  
• Za boravak u periodu Božičnih i Novogodišnjih praznika, u većini hotela je obavezna doplata za gala večeru. Informacija o iznosu i mestu plaćanja biće data prilikom formiranja ukupne cene aranžmana. Boravišna taksa se u većini hotela i apartmana plaća na licu mesta.   
• U apartmanima je u većini slučajeva obavezna doplata za završno čišćenje. Uobičajeno je plaćanje depozita vlasniku apartmana, za slučaj eventualne štete. Depozit se na kraju boravka vraća.   
• U hotelima gde je ishrana je na bazi švedskog stola, hoteli zadržavaju pravo da usled nedovoljnog broja gostiju promene način služenja obroka.  
• Organizator putovanja ne garantuje spratnost, pogled, broj sobe, sedište u autobusu ukoliko to nije predvidjeno cenovnikom kao mogućnost doplate.   
• Bezbednost na skijalištima: skijaši koji odlutaju sa pista predvidjenih za skijanje se izlažu riziku od kasne reakcije službi spasavanja u slučaju lavine. Po mogućstvu treba koristiti opremu za spasavanje kao što su biperi, koji su najlakši način za lociranje i koji omogućavaju službama da brzo reaguju.   
  
**UPUTSTVA ZA VOZAČE (okvirni podaci iz avgusta 2018. godine):**  
Putarine: u Sloveniji, Madjarskoj i Austriji su obavezne Vinjete za korišćenje auto puta. Mogu se kupiti na svakoj pumpi, u Sloveniji i na graničnom prelazu sa Hrvatskom, a izostanak vinjete povlači kaznu od nekoliko stotina evra. U Sloveniji košta oko 15€ za nedelju dana, a 30€ za 1 mesec. U Austriji je vinjeta za najmanje 10 dana i košta oko 9€. U Hrvatskoj se putarine plaćaju na naplatnim stanicama, na isti način kao u Srbiji i koštaju ukupno oko 20€ po smeru. Dodatno se plaćaju prolasci kroz pojedine tunele. Prolazak kroz tunel Karavanke je 7,20€ po smeru, a kroz Tauern tunel (na granici Koruške i Salzburške oblasti) je 11,50€ po smeru. Putnici koji idu u regiju Dolina Gaštajn plaćaju korišćenje auto voza (detaljnije objašnjeno u opisu gaštajnske doline).   
Zimska oprema: po pravilu, obavezna je uvek u vreme snežnih padavina. Putevi, čak i sporedni, u Austriji su izuzetno dobro održavani. Ipak, moguća je poledica i sneg na putu, naročito na većim nadmorskim visinama. Obavezne su zimske gume i nošenje lanaca za slučaj potrebe. Hoteli koji poseduju besplatni parking ne garantuju mesto na parkingu zbog ograničenog broja mesta.